– पीएम मोदी ने मां की लिखी चिट्ठी का उल्लेख करते हुए कहा कि 1912 में उन्होंने अपनी मां को चिट्ठी लिखी थी. वह चिट्ठी उस बात का गवाह है कि नेताजी के मन में गुलाम भारत के लिए कितनी वेदना थी, बेचैनी थी. दर्द था. ध्यान रहे उस वक्त वह काफी कम उम्र के थे. गुलामी ने देश का जो हाल किया था, उसकी पीड़ा को उन्होंने पत्र में साझा किया था. उन्होंने अपनी मां से पूछा था कि हमारा देश और दिनों दिन और भी गिरता जाएगा. क्या इस दुखिया भारत माता का एक भी पूत्र नहीं है जो पूरी तरह अपने स्वार्थ को तिलांजलि देकर अपना संपूर्ण जीवन भारत मां की सेवा में समर्पित कर दे. 15 साल की उम्र में नेता जी ने मां से यह सवाल पूछा.